Iglem-itt-id unaggal belli d taqcict n ccuq, ḥala nettat i yesɛa baba-s, ayen tebɣa ad dyeḥder yesnefcec-itt acku iḥemmel-itt s waṭas. Maca ay-a isexser ṭṭbiɛa, tḥemmel kan iman-is ur tettxemmim ara ɣef wiyaḍ, txeddem lebɣi-s xas ulamma s lexsaṛa, teffeɣ-d ɣer baba-s, tirwiḥin n medden ɣur-s d lleɛb, tzehhu yis-sent i tesɛedday lewqat-is. Iglem-itt-id unaggal deg umedya-agi: « Tban d dderya-nni n ccuq, ladɣa yelli-s n ugellid d iteččḥen i yimawlan-nsen, yettbuzzugen ɣef ulac am wakken ara uraren d turart, segmi ur sɛin ara xedmen neɣ mi ara ɛyun di tlellucin-nsen. » sb 91.